EkBass/fiwiki-20250220-pages-articles huggingface dataset:
Turkmenistanin maantiede

Turkmenistanin maantiede kertoo Turkmenistanin maantieteeseen liittyvistä asioista. Turkmenistan sijaitsee Keski-Aasiassa Kaspianmeren itäpuolella ja Uzbekistanista ja Afganistanista länteen. Pohjoispuolella sijaitsee Kazakstan ja eteläpuolella Iran. Turkmenistanissa vallitsee mannerilmasto. Kesäisin on tavallisesti kuumaa ja kuivaa. Suurin osa maan pinta-alasta kuuluu Karakumin aavikkoalueeseen. Maan luoteisosassa Kazakstanin rajan seudulla alkaa Usjurtin laakio, joka jatkuu Kazakstanin puolella. Uzbekistanin rajalla virtaa joki Amudarja. Iranin rajaseudulla sijaitsee Kopetdagin vuorijono, joka on Turkmenistanin puolella korkeimmillaan 2942 metriä korkea. Maan itäosassa sijaitsevat Badkhyzin ja Karabilin ylängöt. Osa Turanin alanko sijaitsee Turkmenistanin alueella. Suuria jokia ovat 2 540 km pitkä Amudarja sekä Tejen (1 124 km); Murgab (852 km) ja Atrek (660 km). Amudarjan patoaminen ja käyttö kasteluvesiksi ovat vaikuttaneet Araljärven kuivumiseen.Rivers Turkmenistan: A Country Study. Washington: GPO for the Library of Congress, 1996. == Luonto == Turkmenistanissa kasvaa yli 2 900 putkilokasvilajia, joihin kuuluu 47 puulajia. Metsiä on hyvin vähän. Luonnon monimuotoisuus on erityisen suurta Kopetdagin alueella, josta on löydetty yli kolmesataa kotoperäistä kasvilajia. Vuorilta kerätään monia lääkeyrttejä ja rohdoskasveja. Värimatarasta saadaan punaista väriainetta mattojen värjäämiseen. Kaikkiaan noin neljäsataa lajia, raparperista lakritsijuureen, lasketaan hyötykasveihin.State of Flora Turkmenistan Ministry of Deserts, Flora and Fauna 2003. == Lähteet == *
Junia Tertia

Junia Tertia, jota kutsuttiin myös Tertullaksi, (s. n. 75 eaa. – 22 eaa.) oli Servilian ja hänen toisen aviomiehensä Decimus Junius Silanuksen kolmas tytär ja myöhemmin Gaius Cassius Longinuksen vaimo. == Elämäkerta == === Lapsuus === Junia Tertia syntyi poliittisesti merkittävään Junia-sukuun, jonka historia ulottui Rooman tasavallan ensimmäiseen apukonsuliin, Lucius Junius Brutukseen. Junia-suku oli ollut myös Cato vanhemman läheinen liittolainen ja heillä oli suhteita muihin johtaviin konservatiivisiin plebeijeihin. Myös Tertia oli myöhemmin sitoutunut perheensä vanhoihin republikaaniliittoihin aluksi tukien ja sitten vastustaen Julius Caesaria. Junia Tertia oli äitinsä kautta Marcus Junius Brutuksen sisarpuoli ja hänellä oli myös kaksi vanhempaa sisarta, joiden molempien nimi oli myös Junia, sekä vanhempi veli nimeltä Marcus Junius Silanus. === Avioliitto ja myöhempi elämä === Tertian äiti järjesti hänet avioliittoon Gaius Cassius Longinuksen kanssa. Pariskunta sai poikalapsen, joka syntyi noin 59-60 eaa. Syntymävuosi on arvioitu ja perustuu kirjoituksiin, joiden mukaan poika sai toga viriliksen vuonna 44 eaa. ollessaan noin 15-vuotias. Vuonna 44 eaa. Tertia oli uudelleen raskaana, mutta sai keskenmenon. Hän osallistui tuolloin kuitenkin poliittiseen kokoukseen Antiumissa äskettäin surmatun Caesarin vastustajien kanssa. Kokouksessa keskusteltiin senaatin Brutukselle ja Cassiukselle antamasta tarjouksesta lähteä valvomaan veronkeräämistä Sisiliassa ja Aasiassa. Se olisi tarjonnut miehille kunniallisen paon kaupungista Caesarin surman jälkeen. Tertian puoliso Cassius teki itsemurhan vuonna 42 eaa. ja Tertia jäi leskeksi. Hän ei koskaan avioitunut uudelleen ja eli elämänsä rikkaana ja sosiaalisen asemansa säilyttäen. Tertia kuoli vuonna 22 eaa. ja keisari Tiberius antoi järjestää hänelle hautajaiset Forum Romanumissa. Useiden tärkeiden republikaanisukujen tunnuksia kannettiin Tertian hautajaiskulkueessa. == Lähteet == Luokka:70-luvulla eaa. syntyneet Luokka:20-luvulla eaa. kuolleet Luokka:Antiikin Rooman naiset
Päivi Honkatukia

Päivi Honkatukia (s. 1968)Honkatukia, Päivi, 1968–, Finto, viitattu 25.4.2023. on suomalainen yhteiskuntatieteilijä, joka on toiminut nuorisotutkimuksen professorina Tampereen yliopistossa vuodesta 2012 lähtien. Hän väitteli tohtoriksi Helsingin yliopistossa vuonna 1998. Hän työskenteli Oikeuspoliittisessa tutkimuslaitoksessa ennen siirtymistään Tampereen yliopistoon. Hän on toiminut myös Nuorisotutkimusseuran puheenjohtajana.Sarianne Karikko: Valokeilassa: Nuorisotutkimuksen moniottelija Päivi Honkatukia, Nuorisotutkimusseura, viitattu 25.4.2023. Honkatukia on keskittynyt tutkimuksessaan "nuoriin, rikoksiin, uhrikokemuksiin, sosiaaliseen kontrolliin sekä väkivaltaan nuorten elämässä, etenkin sukupuolistuneena ja rodullistettuna kysymyksenä". == Julkaisut == * Päivi Honkatukia: Sopeutuvat tytöt? Sukupuoli, sosiaalinen kontrolli ja rikokset (väitöskirja). Oikeuspoliittinen tutkimuslaitos, 1998. * Päivi Honkatukia ja Leena Suurpää: Nuorten miesten monikulttuurinen elämänkulku ja rikollisuus. Oikeuspoliittinen tutkimuslaitos, 2007. Saatavilla internetissä * Päivi Honkatukia: Uhrit rikosprosessissa: Haavoittuvuus, palvelut ja kohtelu. Oikeuspoliittinen tutkimuslaitos, 2011. Saatavilla internetissä * Johanna Niemi, Heini Kainulainen ja Päivi Honkatukia (toim.): Sukupuolistunut väkivalta: Oikeudellinen ja sosiaalinen ongelma. Vastapaino, 2017. * Tomi Kiilakoski ja Päivi Honkatukia (toim.): Miten tutkia nuoria ja nuorisotyötä. Vastapaino, 2018. * Päivi Honkatukia, Jenni Kallio, Miia Lähde ja Jenni Mölkänen: Omana itsenä osa yhteiskuntaa: Itsenäistyvät nuoret aikuiset kansalaisina. Tampereen yliopisto, 2020. Saatavilla internetissä * Tiina Rättilä ja Päivi Honkatukia (toim.): Tutkien ja tarinoiden kohti pakolaistaustaisten nuorten kestävää hyvinvointia. Nuorisotutkimusseura, 2021. == Lähteet == == Aiheesta muualla == * Tampereen yliopiston henkilöhaku * Tampereen yliopiston tutkimusportaali * ResearchGate * Google Scholar Luokka:Suomalaiset yhteiskuntatieteilijät Luokka:Suomalaiset professorit Luokka:Tampereen yliopiston professorit Luokka:Vuonna 1968 syntyneet Luokka:Elävät henkilöt
Pyhän Annan luostari

Pyhän Annan luostari oli dominikaaninen nunnaluostari, jota suunniteltiin perustettavaksi ensin Turkuun ja sitten Raisioon 1400-luvun alkupuolella. Luostari ei kuitenkaan koskaan aloittanut toimintaansa, vaan sen perustamista varten kerätyt varat ja maaomaisuus annettiin Naantalin birgittalaisluostarin perustamiseen.Gardberg 2005, s. 65–66. Sitkeän perimätiedon mukaan Pyhän Annan luostari olisi kuitenkin ollut toiminnassa ja sijainnut Turun Luostarikorttelissa. Luostarikortteli on kuitenkin saanut nimensä vanhemmasta, vuonna 1249 perustetusta Pyhän Olavin dominikaanikonventista. == Suunnitelma nunnaluostarin perustamiseksi == 1400-luvun alussa Turun hiippakunnassa toimi kaksi dominikaanikonventtia ja yksi fransiskaanikonventti, jotka oli kaikki suunnattu miehille. Keskiajan Suomessa oli kasvava tarve tarjota myös yläluokkaisille naisille mahdollisuus hengelliseen elämään, ja siksi Turkuun alettiin suunnitella naisille tarkoitettua konventtia. Varhaisimman tiedon mukaan piispa Bero Balk olisi perustanut luostarin Koroisiin vuonna 1412, mutta kyseinen muistiinpano on epäluotettava. Sen sijaan varmoja tietoja on Pyhän Annan luostarille vuonna 1414 ja uudelleen 1430-luvulla tehdyistä lahjoituksista. Vuonna 1432 suunnitelma oli edennyt niin pitkälle, että piispa Maunu Tavast ja Turun tuomiokapituli hankkivat Raisiosta tiloja luostarin perustamista varten. Vuonna 1438 Ruotsin valtaneuvosto teki kuitenkin päätöksen birgittalaisluostarin perustamisesta Maskuun. Uusi luostarihanke päätti Pyhän Annan luostaria koskeneet suunnitelmat, ja tuomiokapituli luovutti 12. huhtikuuta 1442 kaikki luostarihankkeeseen ohjatut varat uudelle birgittalaisluostarille, joka siirrettiin seuraavana vuonna paremmalle paikalle Raisioon, ja sen yhteyteen perustettiin Naantalin kaupunki. ==Lähteet== *Gardberg, C. J. 2005. Veritas – Totuus! Turun dominikaanit keskiajalla. Helsinki: Schildts Kustannus. ===Viitteet=== Luokka:Dominikaaniset nunnaluostarit Luokka:Suomen keskiajan kristinusko Luokka:Suomen luostarit
Nokiluhtakana

Nokiluhtakana (Habroptila wallacii) on rantakanoihin kuuluva lintulaji. Lajia tavataan uhanalaisena Indonesiassa. == Koko ja ulkonäkö == Nokiluhtakana voi kasvaa 35–40 cm pitkäksi. Sukupuolet muistuttavat toisiaan ulkonäöltään. Nokiluhtakana on lentokyvytön. Lajin pää, kaula, rinta ja yläselkä ovat hyvin tumman harmaat. Vatsa on vaaleamman harmaa ja heikosti ruskeaviiruinen. Linnun alaselkä, siivet ja perä ovat ruskeat. Nokiluhtakanan nokka on pitkä. Nokka ja nokkakilpi ovat punaoranssit. ==Levinneisyys ja elintavat== Nokiluhtakanaa tavataan Halmaheran saarella. Lajin elinympäristöä ovat saagopalmuja kasvavat soiset metsät ja tiheiköt jokien lähellä. Nokiluhtakana luokitellaan vaarantuneeksi lajiksi, ja kannan kooksi arvioidaan 3 500–15 000 yksilöä. Kantaa uhkaavat elinympäristön häviäminen hakkuiden vuoksi ja vieraslajit, kuten koirat ja kissat. == Lähteet == Luokka:Rantakanat Luokka:Uhanalaiset linnut
Lauri Raiman

Lauri Raiman (s. 27. tammikuuta 2004 Vantaa) on suomalainen jääkiekkoilija, joka edustaa kaudella 2023–2024 Michigan Tech Huskiesia. Vasemmalta laukova Raiman on pelipaikaltaan vasen laitahyökkääjä. == Lähteet == Luokka:Suomalaiset jääkiekkoilijat Luokka:Vuonna 2004 syntyneet Luokka:Elävät henkilöt
Tulppaaniunikko

Tulppaaniunikko (Papaver glaucum) on unikoiden sukuun kuuluva laji. Se on yksivuotinen kesäkukka, joka kylvetään suoraan avomaalle. Se kasvaa noin 50 cm korkeaksi. Se viihtyy aurinkoisella kasvupaikalla kosteahkossa maassa. Se kukkii heinäkuusta lokakuulle. Kukka on väriltään punainen ja se on hieman tulppaanin muotoinen. Sama kasvi saattaa tehdä koko kukinta-aikana 50 kukkaa. Tulppaaniunikko sopii kukkaryhmiin ryhmäkasviksi ja sitä voidaan käyttää leikkokukkana ja kuivakukkana. == Lähteet == Luokka:Unikot
Luettelo 2020-luvun tietokoneista

Tämä luettelo 2020-luvun tietokoneista on järjestetty julkaisuvuoden mukaan. == 2020 == * MacBook Air M1 * MacBook Pro 13 M1 * Mac Mini (2020) == 2021 == * iMac M1 * MacBook Pro 14 (2021) * MacBook Pro 16 (2021) == 2022 == * MacBook Air M2 * MacBook Pro 13 M2 * MacStudio (2022) == 2023 == * MacBook Pro 14 (2023) * MacBook Pro 16 (2023) * Mac Mini (2023) == Katso myös == * Luettelo 2010-luvun tietokoneista == Lähteet == 2020-luvun tietokoneista
Harmonyland

Harmonyland on Japanin Hijissä sijaitseva teemapuisto. Puiston omistaa Sanrio ja se avattiin vuonna 1991, pian Sanrio Purolandin avaamisen jälkeen. Puistossa on huvipuistolaitteita, pelialue ja Sanrion hahmojen esittämiä esityksiä. Vierailijoilla on myös mahdollisuus tavata Hello Kitty puistossa sijaitsevassa linnassa. Lisäksi puistossa on kauppoja, kahvila ja ravintoloita. == Kuvia puistosta == Tiedosto:Harmony_Land_(48314747057).jpg|alt=Kuva, jonka etualalla vaaleanpunainen karuselli. Taka-alalla yli 3-vuotiaille tarkoitettu vuoristorata. Tiedosto:Harmony_Land_02.jpg|alt=Ilmakuva puistosta. Näkyvillä erilaisia telttoja ja muita kohteita. Tiedosto:Harmony_Land_(48314628486).jpg|alt=Kuva karusellimaisesta huvipuistolaitteesta, jonka huipulla on suuri Hello Kittyn pää Tiedosto:Harmony_Land_04.jpg|alt=Vierekkäin maailmanpyörä ja sirkustelttamainen, puna-valkoraidallinen kahvikupit-laite, jonka kupit ovat Sanrion hahmojen näköisiä. Tiedosto:Harmony_Land_(48314784067).jpg|alt=Kuva, jossa näkyvillä ruuhkainen pelialue, kahvikuppilaite, kahvila tai muu puoti ja portaat kahvilan yläpuolella sijaitsevalle gokart-autoilualueelle == Lähteet == Luokka:Japanin huvipuistot Luokka:Sanrio
Kaskisten adventtiseurakunta

Kaskisten adventtiseurakunta () on Kaskisissa toimiva adventtiseurakunta. Seurakunta on perustettu vuonna 1933. Seurakunnan kirkko sijaitsee Kaskisten keskustassa Pyhän Eskilinkadulla. Seurakunta kuuluu Finlands svenska adventkyrka -kirkkokuntaan. == Historia == Adventismi saapui Suomeen vuonna 1892. Kaskisissa toimi kiertävä pastori vuodesta 1924 lähtien. Pastori Ragnar Svenssonin toimiessa 1930-luvun alussa Etelä-Pohjanmaalla perustettiin Kaskisiin oma seurakunta vuonna 1933.Virrankoski & Finell 1984, s. 326 Seurakunta toimi pitkään eri puolilla kaupunkia vuokratuissa tiloissa. Vuonna 1953 rakennettiin nykyinen adventtikirkko Kirkkokadun ja Pyhän Eskilinkadun kulmaukseen. Kaskisten adventtikirkko on kaupungin ainoa varsinainen vapaakirkkorakennus. Uuden kirkkorakennuksen myötä seurakuntatyö sai uutta puhtia ja seurakunnalla oli monen vuoden ajan omia pastoreita Kaskisissa. Muun muassa Ernst Lillbäck on toiminut seurakunnan pastorina. == Katso myös == * Adventismi Suomessa * Kaskisten seurakunta == Lähteet == * === Viitteet === Luokka:Kaskisten seurakunnat Luokka:Suomen adventtiseurakunnat
Huippuvuortensorsimo

Huippuvuortensorsimo (Puccinellia svalbardensis) on heinäkasvien (Poaceae) heimoon, suolasorsimoiden (Puccinellia) sukuun kuuluva kasvilaji, joka kasvaa kotoperäisenä Huippuvuorilla. Laji on kuvattu Kongsfjordenin pikkusaarilta, missä se on nykyisin äärimmäisen uhanalainen, mutta Wijdefjordenin alueella se on paikallisesti yleinen. Huippuvuortensorsimo kasvaa vähäsateisilla ja suolapitoisilla silttimaatasangoilla sekä harjanteilla merenpinnan tasosta aina 250 metrin korkeuteen asti. == Lähteet == == Aiheesta muualla == * The Flora of Svalbard: Puccinellia svalbardensis Luokka:Suolasorsimot Luokka:Huippuvuoret
Apple III

Apple III on Apple Computerin 19. toukokuuta 1980 julkaisema tietokone. Toisin kuin edeltäjänsä Apple II, Apple III oli tarkoitettu yrityskäyttöön. Tietokoneessa oli 2 MHz prosessori, 128 kt keskusmuistia ja 143 kt:n 5,25-tuumainen levykeasema. Julkaisun yhteydessä tietokoneelle oli saatavilla vain kolme ohjelmaa, joista yksi oli Mike Markkulan kirjoittama ostoskeskuksenhallintaohjelma. Seuraavien julkaisuun meni kuusi kuukautta. Tietokoneen ohjelmisto ja laitteisto tunnetaan bugeistaan. Tietokoneen emolevy kuumeni ja käyristyi, jolloin mikropiirit irtosivat kannoistaan, joka aiheutti suuria ongelmia. == Lähteet == Luokka:Applen tietokoneet Luokka:Vuoden 1980 tietokoneet
Smart casual

Smart casual on pukukoodi, jonka sisällölle ei ole yksiselitteistä määritelmää; se on kuitenkin juhlavampi kuin casual. Kauluspaita, pikkutakki, nahkakengät ja yhdistelmään sopivat housut voivat edustaa smart casualia. Rennoimpiin tilaisuuksiin riittävät kauluspaita ja farkut. Solmiota ei tarvita. Pukeutumistyyliin on paljon erilaisia vaikuttavia tekijöitä, jotka tulee huomioida, kuten tilaisuuden luonne, paikka ja aika, jopa ammattikunta. Luovilla aloilla, kuten mainosalalla, arkinen työpukeutuminen on sallivampaa ja hieman rennompaa kuin esimerkiksi vaikkapa pankki- ja vakuutusalalla. Pääsääntönä kuitenkin on, että pukeutuminen on siistiä ja edustavaa työpukeutumista. Eduskunnan täysistunnossa kansanedustajalle sopivaan esiintymiseen katsotaan kuuluvan asiallinen ja siisti pukeutuminen, joka on vähintäänkin ”business / smart casual”https://www.eduskunta.fi/FI/vaski/JulkaisuMetatieto/Documents/EDK-2023-AK-25447.pdf. === Miehet === * harmaa, musta tai tummansininen siisti arkipuku * hillitty pukupaita, solmion voi jättää pois * siistit nahkakengät. === Nainen === * siisti jakku- tai housupuku * siisti paitapusero tai mekko * sukkahousut tai stay upit * siistit nahkakengät * keskikokoinen laukku, iltatilaisuudessa pieni * hillityt korut. === Vältä näitä === * farkut * pikee- ja t-paidat * lenkkarit ja muut liian rennot jalkineet * liian juhlavat mekot, esimerkiksi cocktail-mekot * liian avokaulaiset vaatteet * läpinäkyvät asut. == Epävirallinen smart casual == Epämuodollisempaa smart casual -pukeutumista käytetään usein perhejuhlissa sekä työtapaamisissa aloilla, joissa ei vaadita työssä pukupukeutumista. Epävirallisissa tilaisuuksissa voi pukeutua värikkäämmin ja muodikkaammin kuin virallisemmissa. === Mies === * arkipuku, joka voi olla myös vaaleahko * yhdistelmäpuku eli yhdistetakki ja prässihousut * kangaspaita * siistit nahkakengät. === Nainen === * siisti mekko * hame tai housut sekä ohut neule * sukkahousut tai stay upit * siistit nahkakengät * keskikokoinen laukku * hillityt korut. == Rento smart casual == Rennolla hengellä järjestetyssä smart casual- tai casual-tilaisuudessa pukeutuminen on vapaampaa ja päälle voi valita myös farkut. Jollei ole varma tilaisuuden rentoudesta, on kuitenkin varmempi pukeutua juhlavammin. === Miehet === * siistit prässihousut * siisti kangaspaita * yhdistetakki, siisti neule tai kevyt bleiseri * kesällä myös siistit pellavavaatteet käyvät. === Naiset === * siisti tunika tai paita * jakku tai ohut neule * siistit housut tai hame. == Lähteet == == Aiheesta muualla == * https://www.vaatturiliitto.fi/pukeutumisetiketti/smart-casual/ * https://pukeutumisopas.com/smart-casual/ * https://anna.fi/lifestyle/muoti/smart-casual-ja-tumma-puku-mita-pukukoodit- tarkoittavat-katso-kuvat-ja-onnistu-asuvalinnassa * https://www.aukia.fi/pukukoodi-smart-casual/ * https://www.op- media.fi/hyvinvointi/mita-ylle-kun-koodi-on-smart-casual-ymmarsitko- pikkujoulujen-pukeutumisetiketin-oikein/ Luokka:Muoti Luokka:Englanninkieliset sanat ja sanonnat
Kaskisten baptistiseurakunta

Kaskisten baptistiseurakunta () on entinen Kaskisissa toiminut baptistiseurakunta. Seurakunta perustettiin vuonna 1913 ja vuosina 1913–1918 sen johdossa oli pastori Fritiof Sundell. Sundell sai Kaskisissa harjoittamastaan menestyksekkäästä toiminnasta tunnustusta, erityisesti vuoden 1918 sotaa seuranneena vaikeana aikana. Sundellin muutettua Vaasaan seurakunnan johtajana jatkoi Fridolf Granfors, mutta seurakunta hajosi ja tämän jälkeen baptistiseurakunnan toimintaa johdettiin Närpiön seurakunnista käsin. Baptistinen toiminta lähentyi 1980-luvulla muiden vapaakirkkoliikkeiden kanssa.Edén 1931, s. 378–379Virrankoski & Finell 1984, s. 325 == Katso myös == * Baptismi Suomessa == Lähteet == * * === Viitteet === Luokka:Kaskisten seurakunnat Luokka:Suomen entiset baptistiseurakunnat
Kiertotalousekosysteemi

Kiertotalousekosysteemi on monen toimijan muodostama verkostomainen kokonaisuus, jossa toimijat yhdessä pyrkivät systeemitasoiseen, kiertotaloutta edistävään tulokseen, kuten kierrättämiseen, tuotteiden tai komponenttien uudelleenkäyttöön tai materiaalien ja tuotteiden kulutuksen vähentämiseen. Kiertotalousekosysteemin tavoitteena on vähentää luonnonvarojen käyttöä ja jätemääriä, ja siten edistää kiertotaloutta ja kestävää kehitystä. Kiertotalousekosysteemin toimijat ovat toisistaan riippuvaisia ja niillä on toisiaan täydentäviä rooleja. Kiertotalousekosysteemin toimijat voivat olla yrityksiä, kaupunkeja, ministeriöitä, yliopistoja, yleishyödyllisiä organisaatioita ja kansalais-kuluttajia. Kiertotaloudellinen ekosysteemi syntyy yhteisen tavoitteen ympärille, joka voi olla esimerkiksi resurssikierron aikaansaaminen, kiertotalousosaamisen kehittäminen tai kiertotalousliiketoiminnan toteuttaminen. Kiertotalousekosysteemit voivat olla luonteeltaan hyvin erilaisia: ne voivat olla uutta kehittäviä innovaatio- tai tietoekosysteemejä tai kiertotaloudellista liiketoimintaa tukevia liiketoiminta- tai alustaekosysteemejä. Aarikka-Stenroosin, Ritalan ja Thomasin (2021) artikkelissa esitellään kiertotalousekosysteemien luokittelu ja määritelmiä sekä niiden vaikutuksia ympäristön ja talouden kestävyyteen. Kiertotalousekosysteemit voivat auttaa vähentämään ympäristön kuormitusta ja edistämään kestävää kehitystä tukemalla ympäristöllisesti kestävien prosessien ja liiketoimintamallien syntymistä ja vahvistumista. Kiertotalousekosysteemien tieteellinen tutkimus on kasvanut ja lisääntynyt nopeasti. == Lähteet == Luokka:Kiertotalous
Good News International Ministries

Good News International Ministries on Kenian Malindissa toimiva herätyskristillinen lahko. Sitä on myös kutsuttu nimellä Malindin kultti (). Kirkon perusti Paul Mackenzie vuonna 2003. Sillä on myös oma ohjelma End Time Messages StarTimes-tv-palvelussa, jossa kerrotaan lähetettävän opetuksia, saarnoja ja profetioita lopun ajoista.http://goodnewsintlministries.blogspot.com/p/about-us.html Kirkko sanoo seuraavansa William Branhamin opetuksia lopun ajoista. Mackenzie joutui 1997-2003 neljä kertaa syytteeseen saarnoistaan, mutta hänet vapautettiin. Vuonna 2019 Mackenzie pidätettiin hänen kiihotettuaan Kenian hallituksen Huduma Namba -väestörekisterijärjestelmäähttps://www.hudumanamba.go.ke/background/ vastaan ja verrattuaan sitä Pedon lukuun. Vuonna 2017 lähes sata lasta pelastettiin Mackenzien kirkosta ja hänet ja muita kirkon jäseniä pidätettiin. Vihaiset Magarinin asukkaat polttivat yhden hänen kirkoistaan lokakuussa 2018. Mackenzie siirsi kirkkonsa Shakaholaan 2022. Kirkko sai julkisuutta huhtikuussa 2023, kun viranomaiset kaivoivat ylös kymmeniä ruumiita ja tunnistivat 58 mahdollista hautaa. Ihmisten uskotaan paastonneen itsensä hengiltä Mackenzien opetusten mukaisesti. ==Lähteet== * https://mpasho.co.ke/news/2023-04-24-11-things-you-didnt-know-about-shakahola- pastor-mackenzie/ ===Viitteet=== Luokka:Protestanttiset kirkot
Gbarnga

Gbarnga (voidaan kirjoittaa myös Gbanga tai Gbanka) on kaupunki Liberiassa. Se on piirikuntansa hallinnollinen keskus ja paikallisen kaupan keskus. Kaupungin väkiluku vuonna 2008 oli noin 57000 henkeä. Gbarnga sijaitsee pohjoisen Liberian keskiosassa pääkaupunki Monroviasta ja pohjoisesta päin Sierra Leonesta tulevien teiden risteyksessä. Suakokon kaupunki sijaitsee noin 16 km päässä lännessä. Gbarngassa sijaitsee paikallishallinto, useita kirkkoja sekä kirkon kouluja ja yksi moskeija. Siipikarjan kasvatus ja kananmunien tuotanto ovat Gbarngassa paikallinen elinkeino ja sen tuotteita myydään ympäri Liberiaa. Vuonna 1976 kaupungissa aloitti toimintansa myös kuminjalostustehdas. == Lähteet == Luokka:Liberian kaupungit
Sanrio Puroland

Sanrio Puroland on Japanin Tamassa sijaitseva sisäteemapuisto. Puiston omistaa Sanrio ja se avattiin vuonna 1990. Puistossa on paraateja ja esityksiä, joissa esiintyy Sanrion hahmoja. Vierailijoilla on myös mahdollisuus tavata Hello Kitty kahden kesken. Puiston yhdeksästä nähtävyydestä kaksi on varsinaisia huvipuistolaitteita ja loput esityksiä. Lisäksi puistossa on kauppoja, ravintoloita ja kahviloita, jotka tarjoavat Sanrio-teemaisia tuotteita. == Kuvia puistosta == Tiedosto:Sanrio Puroland (24604250820).jpg|alt=Kuva sisäänkäynnistä pimeällä, jolloin sisäänkäynnin kaari on valaistu eri värein.|Sisäänkäynti pimeällä. Tiedosto:Sanrio Puroland (24781547982).jpg|alt=Kuva puiston sisältä. Kuvassa näkyy suuri muovipuu, jonka alla lava. Taustalla muita lavasteita, joiden joukossa vierailijat kävelevät.|Puisto sisältä Tiedosto:Sanrio Puroland (24603990700).jpg|alt=Kuva puiston sisältä. Kuvassa näkyy valtava muovipuu ja muita suuria, linnamaisia lavasteita, joiden joukkoon pääsee portaista.|Puisto sisältä Tiedosto:Sanrio Puroland (24272835423).jpg|alt=Puiston nähtävyys, My Melody -teemainen makuuhuone, jossa on vaaleanpunainen väriteema ja romanttinen sisustus.|Yksi puiston nähtävyyksistä Tiedosto:Tama SPL Miracle Gift Parade 2.jpg|alt=Paraati Sanrio Purolandissa. Lavalla värikkäiden valojen keskellä esiintyy Sanrion hahmoja ja näyttelijöitä.|Paraati Sanrio Purolandissa. Tiedosto:Tama SPL Fairyland Theater Butai 2.jpg|alt=Esitys Sanrio Purolandissa. Yleisön edessä lavalla esiintyy näyttelijöitä ja Sanrion hahmoja.|Esitys Sanrio Purolandissa. == Katso myös == * Harmonyland, Sanrion toinen japanilainen teemapuisto == Lähteet == Luokka:Japanin huvipuistot Luokka:Sanrio
Slaavilainen armeijakunta

Slaavilainen armeijakunta (SC, Slavonic Corps) oli Moran Groupin pilottiprojekti vuonna 2013, jossa kokeiltiin laajemman turvajoukon toimivuutta Syyriassa. Kaksi Moranin johtohenkilöä, Vadim Gusev ja Jevgeni Sidorov, kokosi 267 miehen joukon ja lupasi kullekin 5 000 dollaria kuussa öljy- ja kaasulaitosten suojelusta. Hyökkäys Syyriaan vuonna 2013 epäonnistui, koska aseistus oli vanhaa ja heikkoa, eikä Syyrian armeija ja hallitus tehneet yhteistyötä heidän kanssaan. Venäläisille ei myöskään kerrottu kohdealueen kapinallisista, jotka pitivät hallussaan Deir al-Zourin öljykenttää. Saattue joutui väijytykseen Homsissa, jossa venäläiset saartanut Jaysh al-Islamin joukko oli moninkertaisesti sitä suurempi. Venäläiset ajoivat hiekkamyrskyn turvin saarron läpi Al-Suknahiin. Kapinalliset kuitenkin löysivät SC:n kadottaman kansion ja hälyttivät ilmoittaen, että venäläiset taistelevat Syyriassa. Sen jälkeen SC kutsuttiin kotimaahan. Palkkasoturit pidätettiin ja he saivat varoituksen. Gusev ja Sidorov saivat kolmen vuoden vankeustuomiot rikoslain artiklan 359 rikkomisesta. Vankeuden jälkeen Sidorov perusti uuden yhtiön, joka käsitteli ammusten ja erikoisvarusteiden hankintasopimuksia Venäjän sisäministeriön joukoille. Noin kaksi kolmasosaa SC:n joukoista ryhmittyi Dmitri Utkinin ympärille. Toukokuusta 2014 helmikuuhun 2015 wagnerilaiset taistelivat Itä-Ukrainassa. Sitten heidät lähetettiin takaisin moneksi vuodeksi Syyriaan, jossa Assad oli pulassa. SC:n epäonnistuminen oli opettanut Wagnerin johtoa olemaan entistä näkymättömämpi. == Katso myös == * Luettelo Syyrian sisällissodan osapuolista == Viitteet == Luokka:Syyrian sisällissota Luokka:Venäjän–Ukrainan sota Luokka:Palkkasotilaat
Puristelasi

Puristelasi tarkoittaa muottiin puristamalla valmistettuja lasiesineitä. Näin valmistettuja lasihelmiä ja -amuletteja tunnetaan jo Egyptistä ajalta noin 2500 eaa. Valmistustavasta kehitettiin 1800-luvun alkupuolella Yhdysvalloissa teollisesti tehokas menetelmä, kun alettiin käyttää mekaanisia puristimia. Ensimmäisen patentin sai John P. Bakewell vuonna 1825. Puristelasi syntyy avattavassa muotissa. Muotin sisäpinnan muotoilu ja kuviointi saa aikaan lasiesineen ulkopinnan. Esineen sisäpinnan taas tuottaa painin eli malli eli "peekeli", jonka puristin työntää muotin sisään. Esineen reunan muovaa erillinen rinki. Puristelasiesineet viimeistellään yleensä liekkikiillotuksella, joka sulattaa ja tasoittaa hieman niiden pintaa ja pyöristää särmiä. ==Historiaa== Puristelasi mullisti aiemmin lasinpuhallukseen perustuneen käsityövaltaisen lasituotannon ja mahdollisti halpojen sarjatuotantoesineiden, kuten arkilasistojen ja koriste-esineiden tuotannon. Muotin avulla voitiin jäljitellä kalliin kristallilasin hionnan kaltaisia uurteita ja koristekuvioita, minkä ansiosta puristelasia kutsuttiin myös ”köyhän miehen kristalliksi”. Lasiesineen sisäpinta saattoi ensi kertaa olla erilainen kuin ulkopinta, mikä ei ollut mahdollista perinteisin puhallusmenetelmin. Yhdysvalloista puristelasitekniikka levisi nopeasti Eurooppaan 1830- ja 1840-luvulla, etenkin Ranskaan, Englantiin, Saksaan ja Böömiin. Koska mallisuojaa ei alkuun ollut, malleja kopioitiin toisilta surutta. Englannissa otettiin vuonna 1839 käyttöön vuoden kestävä mallisuoja, joka myöhemmin pidennettiin kolmeen vuoteen. Ensimmäinen pohjoismainen puristelasitehdas oli ruotsalainen Reijmyre 1830-luvulla. Suomessa tekniikan otti ensimmäisenä käyttöön Nuutajärven lasitehdas 1851. Muotit Nuutajärvi hankki Keski-Euroopasta. Iittalan lasitehdas teki puristelasia heti tehtaan perustamisesta eli vuodesta 1881 alkaen. Riihimäen Lasi aloitti vuonna 1929 myös lysterilasisten puristetuotteiden valmistuksen. Puristelasia valmistivat Suomessa myös Karhulan, Viialan, Kirkniemen, Karan, Ryttylän ja Kauklahden lasitehtaat. Lisäksi sitä tekivät Puristelasi Oy (toiminnassa 1947–1954) ja Mäntyharjun lasitehdas (toiminnassa 1968–1971). Viimeisinä puristelasituotannon lopettivat Kumela 1983 ja Riihimäen Lasi 1990. Nykyisin Suomen tunnetuin ja jokseenkin ainoa yhä tuotannossa oleva puristelasiesine on Marimekon Mariskooli, jonka malli perustuu Riihimäen Lasin vanhaan puristelasimuottiin. Mariskoolia valmistaa Iittalan lasitehdas. ==Lähteet== Luokka:Lasi Luokka:Valmistustekniikka
Suakoko

Suakoko eli Suakokota on pikkukaupunki keskisessä Liberiassa. Kaupungin väkiluku vuonna 2008 oli vajaat 30000 asukasta. Suakokossa sijaitsee hallinnon maatalouden tutkimusasema, joka on perustettu vuonna 1946. Liberian ensimmäinen maatalouden alalta tutkintoja tarjoava korkeakoulu, Cuttingtonin yliopisto, sijaitsee noin 5 km päässä koillisessa. Yliopiston museossa on myös huomattava kokoelma afrikkalaista taidetta. Lähistöllä sijaitsevat myös sairaanhoitajia kouluttava Pheben sairaala sekä Suakokon lepraparantola. Paikalliset kpellet saavat elantonsa pääasiassa riisinviljelystä. == Lähteet == == Aiheesta muualla == Luokka:Liberian kaupungit
Vladimir Osetškin

Vladimir Valerjevitš Osetškin (; s. 14. kesäkuuta 1981) on Ranskassa asuva venäläinen aktivisti. Hän ylläpitää Gulagu.net-sivustoa, jonka kertoo perustaneensa 2011. Osetškin pakeni 2015 Venäjältä Ranskaan. Gulagu.net on julkaisee raportteja väärinkäytöksistä Venäjän tutkintavankiloissa, vankiloissa ja muissa rangaistuslaitoksissa.https://gulagu-net.ru/about_us Osetškinin siirtyi ulkomaille 2015 kun häntä syytettiin petoksista. Osetškin ja muut olivat myyneet vangien omaisille vakuutuksia moskovalaisen vakuutusyhtiön kautta. Kaiken kaikkiaan asianomaisia on 19 ja petoksilla saatu 1,5 miljoonan ruplan tulot. Osetškinistä annettiin pidätysmääräys vuonna 2020.https://www.kommersant.ru/doc/5066533?from=top_main_3 Osetškin on sittemmin ollut laajasti esillä länsimediassa. CNN:n haastattelussa Osetškin kertoo että on hakenut turvapaikkaa Ranskasta ja lasertähtäimellä varustautunut palkkamurhaaja on jahdannut häntä ja hänen perhettään syyskuussa 2022 perheen maatessa lattialla suojassa poliisien tuloon asti. Ylen versiossa tapahtuneesta salamurhaaja erehtyi ampumaan huoneeseen tullutta poliisia.https://yle.fi/a/74-20014602 Euronewsin versiossa taas Osetškin kertoo nähneensä punaisen pisteen seinällä ja kuulleensa lähistöltä laukauksia. Ranskan viranomaisten kerrotaan tutkivan Osetškinia kohtaan tehtyjä uhkauksia, muttei uskovan salamurhateoriaan.https://www.euronews.com/2022/09/21/vladimir-osechkin- france-investigates-death-threats-against-russian-prison-rights-activist Osetškin on julkaissut verkossa väitetysti FSB:n jäsenen kirjoittamat kirjeet Ukrainan sodan kulusta. Lisäksi hän kertoo lukuisten venäläisten virkamiesten, mukaan lukien entisen ministerin ja kenraalin pyytäneen hänen apuaan loikatakseen länteen.https://edition.cnn.com/2023/01/25/europe/russia-fsb- defectors-osechkin-intl-cmd/index.html Osetškinillä on myös ollut yhteyksiä Norjaan loikanneeseen palkkasotilasyhtiö Wagnerin taistelijaksi itseään nimittävään Andrei Medvedeviin ja hän on julkaissut tämän viestejä.https://www.hs.fi/ulkomaat/art-2000009517285.html ==Lähteet== Luokka:Vuonna 1981 syntyneet Luokka:Elävät henkilöt Luokka:Venäläiset aktivistit
Ålands Centralandelslag

Ålands Centralandelslag, ÅCA on vuonna 1921 Jomalassa perustettu ahvenanmaalainen osuuskunta ahvenanmaalaisille osuusmeijereille. Kaikki Ahvenanamaan meijerit fuusioituivat yhdeksi osuusmeijeriksi vuonna 1967. Osuusmeijerin toimii nimellä Ålands centralandelslag ja sen toimipaikka sijaitsee yhä Jomalan kunnassa. Vuodesta 1951 osuuskunta on myös harjoittanut leipomotoimintaa. Leipomo fuusioitui vuonna 1993 leipomoyritys Ämnäs hembagerin kanssa ja sai tuolloin nimen Ålandsbagaren. Vuonna 2006 yrityksessä työskenteli 52 henkilöä. == Lähteet == Luokka:Ahvenanmaalaiset yritykset Luokka:Meijerit Luokka:Jomala Luokka:Suomalaiset osuuskunnat
Mons Hadley

Mon Hadley on 4,6 km korkea vuori Kuussa. Sen läpimitta on 26,4 km. Vuori nimettiin vuonna 1935 englantilaisen matemaatikon ja keksijän John Hadleyn mukaan. == Lähteet == Luokka:Kuun vuoret
Cuttingtonin yliopisto

Cuttingtonin yliopisto (aluksi Cuttington Collegiate and Divinity School, myöhemmin Cuttington University) on Liberiassa toimiva yksityinen yliopisto. Se on perustettu vuonna 1889. Piispa Samuel David Ferguson valoi oppilaitoksen ensimmäisen rakennuksen peruskiven 22.02.1889. Tuo ensimmäinen rakennus Loppiaissali (Epiphany Hall) ja se rakennettiin Liberian eteläkärkeen. Oppilaitos nimettiin Robert Fulton Cuttingin mukaan; Cutting lahjoitti vuonna 1885 5000 Yhdysvaltain dollaria koululle tarvittavan maa-alueen hankkimista ja koulun rakentamista varten. Rahalahjoituksen ensisijaisena tarkoituksena oli luoda käytännön tutkimuksiin soveltuva koemaatila, jolla lähetyskoulujen pojilla olisi mahdollisuus käytännön harjoitteluun, ja samalla koetila toimisi mallina muillekin. Opiskelijoita tuli joka puolelta Liberiaa sekä muualta Länsi-Afrikasta, minkä myötä sisään otettavien opiskelijoiden määrä rajattiin noin sataan opiskelijaan. Vuonna 1909 Cuttingtonin korkeakoulu sai ensimmäiset kaksi professuuriaan ja vuonna 1922 se sai oikeuden myöntää korkeakoulututkintoja. Vuonna 1929 oppilaitos jouduttiin sulkemaan sen taloudellisten vaikeuksien vuoksi, mutta vuonna 1949 se avattiin kuitenkin uudelleen Suakokoon. 1970-luvun alussa oppilaitoksen nimi muutettiin muotoon Cuttington University College. Vuonna 1973 yliopiston johtajaksi nimitettiin Emmanuel Johnson ja hän toimi siinä virassa vuoteen 1980 saakka. Tuohon aikaan Cuttingtonin yliopistossa oli kuusi tutkinnon tarjoavaa koulutusohjelmaa: koulutuksen, humanististen aineiden, sosiaalitieteiden, luonnontieteiden, terveydenhoidon ja teologian tutkimusohjelma sekä suunnitelmia perustaa lisää tutkimusohjelmia. Toukokuussa 1990 yliopisto suljettiin virallisesti Liberian sisällissodan takia. Cuttingtonin yliopiston asema yliopistona kirjattiin lakiin heinäkuussa 2005 ja nykyisin yliopisto toimii kolmessa paikassa Liberiassa; Cuttingtonin yliopiston perustutkinto-opiskelijoiden kampus sijaitsee Suakokossa, jatko-opiskelijoiden oppilaitos sijaitsee Monroviassa ja nuorten opiskelijoiden kampus sijaitsee Kakatassa. == Lähteet == * Cuttington University: Cuttington's History == Aiheesta muualla == Luokka:Liberian yliopistot ja korkeakoulut
Kestävän kiertotalouden tutkimuskeskus

Kestävän kiertotalouden tutkimuskeskus () eli CECE on Itä-Suomen yliopiston tutkimuskeskus. Se on yksi Kestävä resurssiyhteiskunta tutkimusyhteisön tutkimuskeskuksista. Keskus kokoaa yhteen monialaista kestävän kiertotalouden tutkimusta, jota tehdään Itä-Suomen yliopistossa Joensuun ja Kuopion kampuksilla ja yhteistyössä suomalaisten ja kansainvälisten tutkimusyksiköiden kanssa. Kestävän kiertotalouden tutkimuskeskus on monitieteinen akateeminen tutkimus-, koulutus- ja kehittämisyksikkö, jonka johtoajatuksena on edistää kestävän kiertotalouden tutkimusta, kouluttaa kiertotalouden osaajia ja vauhdittaa kestävän kiertotalouden yhteiskunnallista muutosta Suomessa ja kansainvälisesti. Tutkimuskeskus tuottaa tietoa kiertotaloudesta taloudellisena, sosiaalisena ja kulttuurisena muutoksena. Keskuksen hankkeissa tutkitaan kiertotalouden ratkaisuja muoveille ja mikromuoveille , kriittisiin raaka-aineisiin, yritysten, kaupunkien ja yhteiskunnan kestävyysmuutokseen ja sosiaaliseen yrittäjyyteen. == Lähteet == Luokka:Suomen tutkimuslaitokset Luokka:Itä-Suomen yliopisto
Mons Bradley

Mons Bradley on 4,2 km korkea vuori Kuussa. Se kuuluu Montes Apenninus -vuoristoon. Vuori on nimetty englantilaisen tähtitieteilijä James Bradleyn mukaan. == Lähteet == Luokka:Kuun vuoret
HMS Eskimo (F119)

HMS Eskimo (viirinumero F) oli Britannian kuninkaallisen laivaston vuonna 1963 palvelukseen otettu Tribal-luokan fregatti, joka upotettiin maalilaivana 1986. == Valmistus == Alus tilattiin Cowesista Isle of Wightilta J. Samuel White and Companyltä, missä köli laskettiin 22. lokakuuta 1958. Se laskettiin vesille 20. maaliskuuta 1961 kumminaan laivastoesikunnan apulaisesikuntapäällikön ja viidennen merilordin vara-amiraali Sir Lawrence G. Durlacherin puoliso Lady Durlacher ja otettiin palvelukseen 21. helmikuuta 1963.Boniface, Patrick s. 26 == Palvelus == Tammikuussa 1981 alus sijoitettiin valmiusosastoon, missä se oli Falklandin sodan loppuun. Kun kolme sen sisaralusta palautettiin palvelukseen korvaamaan sodan tappioita, alus määrättiin kolmelle palveluksessa olevalle varaosiksi. Hinaajat Confident ja Adept siirsivät 19. lokakuuta 1982 aluksen Portsmouthiin. Osien irrotus jatkui, kunnes kolme alusta myytiin Indonesialle. Hylky todettiin maalilaivaksi soveltuvaksi ja hinattiin tammikuussa 1986 Milford Havenista Pohjois-Atlantille, missä se upotettiin testattaessa uusia aseita.Boniface, Patrick s. 36 == Päälliköt == Aluksen päälliköinä olivatBoniface 2012 s. 37: *J. N. Humphrey-Baker *R. Anson *S. A. C. Cassels *J. F. Kidd *J. M. Lee *C. E. T. Baker *Alan Grose *E. K. Dibbie *C. C. Morgan *P. G. J. Murison *D. A. Phillips ==Lähteet== * * * === Viitteet === Luokka:Tribal-luokan fregatit Luokka:Yhdistyneen kuningaskunnan kylmän sodan sotalaivat Luokka:Whiten valmistamat alukset
General SVR

General SVR on vuonna 2020 avattu nimetön englanninkielinen Telegram-kanava, joka julkaisee "sisäpiiritiedoa" Venäjän johdosta. General SVR:llä on myös venäjänkielinen YouTube-kanava (Генерал СВР), jolla ääni nimimerkillä Viktor Mihailovitš lukee tietoja. Kanava on useiden länsimediassa esitettyjen Vladimir Putinia koskevien huhujen lähde. Kanava kertoo tietojensa perustuvan entisten ja vielä aktiivisten eri maiden tiedustelu-upseerien tietoihin. Toisaalta kanavan takana on väitetty olevan entisen MGIMO-yliopiston politologian ja historian professori Valeri Solovein. Kanava on julkaissut viestin ja kieltänyt Soloveilla olevan siihen mitään yhteyttä. ==Kanavan väitteitä== Toukokuun alussa 2022 kanava väitti Putinilla olevan Parkinsonin tauti. Toukokuussa 2022 kanava väitti Putinin olevan niin huonossa kunnossa, että hän joutuu luovuttamaan valtansa Nikolai Patruševille. Kanava väittää Vladimir Putinin seurustelevan olympiavoittaja Alina Kabajevan kanssa ja heidän saaneen lapsia yhdessä. Heinäkuussa 2022 kanava sanoi Kabajevan olevan raskaana ja 69-vuotiaan Putinin tulevan uudelleen isäksi. Heinäkuussa 2022 kanava sanoi Putinin kokeneen niin kovaa pahoinvointia, että hän joutui kiireelliseen lääkärinhoitoon. Kesällä 2022 kanavalla esitettiin villejä huhuja Vladimir Putinin terveydentilasta. Kanavalla on väitetty Putinin osallistuneen šamanistiseen rituaaliin, jossa hänelle annettiin voimia. Kanavan mukaan Putin aiotaan korvata kaksoisolennolla tai ns. deepfake- teknologialla eli tekoälyä hyödyntävillä videoväärennöksillä. Tämäkin väite levisi laajalti länsimaisessa mediassa. Joulukuussa 2022 kanava kertoi, että Putin oli kaatunut viisi askelmaa portaissa, kaatunut ja murtanut häntäluunsa ja sen seurauksena ulostanut housuihinsa. Jutun uutisoivat ainakin The Sun, New York Post, Daily Mail, Gawker ja Newsweek. Lokakuussa 2023 kanavalla on kerrottu Vladimir Putinin olevan kuolemansairas ja hänet korvataan kaksoisolennolla ja Venäjän johtajaksi tulee Nikolai Patrusev, vaikka Putin haluaisi siirtää vallan pääministeri Mihail Mišustinille. Kanava kertoi Putinin saaneen sydänkohtauksen sunnuntai-iltana 22. syyskuuta 2023. Tästä uutisoivat brittiläiset skandaalilehdet kuten Daily Express ja Daily Mirror , Sky News Australia https://www.skynews.com.au/world-news/russian-president- vladimir-putin-suffers-cardiac-arrest-in-presidential-bedroom-an-insider- group-reveals/news-story/c02c8dff64dd79a4c8e53bec6ae8f3d8 ja useat puolalaiset ja intialaiset julkaisut ja Iltalehti. 27\. lokakuuta 2023 kanava kertoi Putinin kuolleen ja hänen ruumiinsa laitettiin kuulemma pakastimeen säilöön. ==Lähteet== Luokka:Media Luokka:Vladimir Putinin vastustus
Time Machine (Alman albumi)

Time Machine on Alman toinen albumi, joka julkaistiin PME Recordsin kautta 21. huhtikuuta 2023. == Kappaleet == # # # # # # # # # # # # # == Arvostelut == * Helsingin Sanomat: * Soundi: == Lähteet == Luokka:Vuoden 2023 albumit Luokka:Suomalaiset popalbumit
Suzanne Zimmerman

Suzanne Winona Zimmerman (myöh. Edwards, 13. heinäkuuta 1925 Portland – 14. maaliskuuta 2021 Portland) oli yhdysvaltalainen kilpauimari. Hän oli maansa paras selkäuimari vuosina 1942–1948 ja saavutti Lontoon kesäolympialaisissa 1948 hopeaa 100 metrin selkäuinnissa ajalla 1.16,0, millä hän hävisi 1,6 sekuntia Tanskan Karen Harupille. == Lähteet == Luokka:Yhdysvaltalaiset uimarit Luokka:Yhdysvaltalaiset olympiamitalistit Luokka:Vuonna 1925 syntyneet Luokka:Vuonna 2021 kuolleet
Catherine Gibson

Catherine "Cathie" Gibson (myöh. Brown, 25. maaliskuuta 1931 Motherwell, Skotlanti – 25. kesäkuuta 2013 Dunfermline, Skotlanti) oli brittiläinen kilpauimari. Hän saavutti arvokisamitaleja vapaa- ja selkäuinnissa 1940-luvulla. Gibson saavutti Monte Carlon EM-kilpailuissa 1947 hopeaa 100 metrin selkäuinnissa ja 400 metrin vapaauinnissa sekä pronssia 4 × 100 metrin vapaauintiviestissä. Lontoon kesäolympialaisissa 1948 hän karsiutui 100 metrin selkäuinnin alkuerissä ja sijoittui vapaauintiviestissä neljänneksi Ison- Britannian joukkueen neljännen osuuden uimarina mutta saavutti lopuksi pronssia 400 metrin vapaauinnissa ajalla 5.22,5. Hän jatkoi uintiuraansa vielä usean vuoden ajan mutta ei enää yltänyt merkittäviin kansainvälisiin saavutuksiin. == Lähteet == Luokka:Brittiläiset uimarit Luokka:Brittiläiset olympiamitalistit Luokka:Vuonna 1931 syntyneet Luokka:Vuonna 2013 kuolleet
Margaret Edwards

Margaret Edwards (myöh. Wilding, s. 28. maaliskuuta 1939) on brittiläinen kilpauimari. Hän saavutti arvokisamitaleja selkäuimarina 1950-luvulla. Edwards saavutti Melbournen kesäolympialaisissa 1956 pronssia 100 metrin selkäuinnissa ajalla 1.13,1, millä hän hävisi maailmanennätyksen uineille joukkuetoverilleen Judith Grinhamille ja yhdysvaltalaiselle Carin Conelle 0,2 sekuntia. Vuonna 1958 Kansainyhteisön kisoissa Edwards voitti kultaa 4 × 110 jaardin sekauintiviestissä ja saavutti hopeaa 110 jaardin selkäuinnissa. Saman vuoden EM-kilpailuissa hän saavutti hopeaa 100 metrin selkäuinnissa. == Lähteet == Luokka:Brittiläiset uimarit Luokka:Brittiläiset olympiamitalistit Luokka:Vuonna 1939 syntyneet Luokka:Elävät henkilöt
Carin Cone

Carin Alice Cone (myöh. Vanderbush, s. 18. huhtikuuta 1940 Huntington) on yhdysvaltalainen kilpauimari. Hän oli maansa paras selkäuimari 1950-luvun lopulla ja saavutti muun muassa olympiahopeaa. Cone saavutti Melbournen kesäolympialaisissa 1956 hopeaa 100 metrin selkäuinnissa ajalla 1.12,9. Kilpailun voittanut britti Judith Grinham ui tuon saman maailmanennätysajan. Vuonna 1959 Cone voitti Pan-Amerikan kisoissa kultaa 100 metrin selkäuinnissa ja 4 × 100 metrin sekauintiviestissä. Hän paransi 100 metrin selkäuinnin maailmanennätykseksi ajan 1.11,4 ja sekauintiviestin maailmanennätykseksi ajan 4.44,6, ja ne molemmat pysyivät voimassa seuraavaan vuoteen eli vuoteen 1960 saakka. == Lähteet == Luokka:Yhdysvaltalaiset uimarit Luokka:Yhdysvaltalaiset olympiamitalistit Luokka:Vuonna 1940 syntyneet Luokka:Elävät henkilöt
Jääkiekon 4. divisioonan maailmanmestaruuskilpailut 2020

Jääkiekon 4. divisioonan maailmanmestaruuskilpailut 2020 jäivät järjestämättä koronapandemian vuoksi. Ne olisivat olleet ensimmäiset 4. divisioonan maailmanmestaruuskilpailut. == Lähteet == Luokka:Jääkiekon 4. divisioonan maailmanmestaruuskilpailut
Jääkiekon 4. divisioonan maailmanmestaruuskilpailut 2021

Jääkiekon 4. divisioonan maailmanmestaruuskilpailut 2021 peruutettiin koronaviruspandemian vuoksi. Myös vuoden 2020 maailmanmestaruuskilpailut peruttiin samasta syystä. == Lähteet == Luokka:Jääkiekon 4. divisioonan maailmanmestaruuskilpailut
Nancy Ramey

Nancy Jane Ramey (myöh. Lethcoe, s. 29. kesäkuuta 1940 Seattle) on yhdysvaltalainen kilpauimari. Hän menestyi 1950-luvun lopulla perhosuinnissa. Ramey saavutti Melbournen kesäolympialaisissa 1956 hopeaa 100 metrin perhosuinnissa ajalla 1.11,9. Kilpailun voitti Shelley Mann 0,9 sekunnin erolla Rameyyn, ja Mary Sears varmisti Yhdysvalloille kolmoisvoiton. Vuonna 1959 Ramey saavutti Pan-Amerikan kisoissa hopeaa 100 metrin perhosuinnissa. Hän ui 100 metrin perhosuinnin maailmanennätyksen 1.09,6 vuonna 1958 ja paransi sen seuraavana vuonna aikaan 1.09,1, joka pysyi ennätyksenä vuoteen 1961 saakka. Hän ui 200 metrin perhosuinnissa lyhytkestoisen maailmanennätyksen 2.40,5 vuonna 1958. == Lähteet == Luokka:Yhdysvaltalaiset uimarit Luokka:Yhdysvaltalaiset olympiamitalistit Luokka:Vuonna 1940 syntyneet Luokka:Elävät henkilöt
Mary Sears

Mary Jane Sears (s. 10. toukokuuta 1939 Portsmouth, Virginia) on yhdysvaltalainen kilpauimari. Hän menestyi 1950-luvulla rinta- ja perhosuinnissa. Sears voitti Pan-Amerikan kisoissa 1955 kultaa 4 × 100 metrin sekauintiviestissä ja saavutti hopeaa 200 metrin rintauinnissa. Melbournen kesäolympialaisissa 1956 hän sijoittui seitsemänneksi 200 metrin rintauinnissa ja saavutti pronssia 100 metrin perhosuinnissa ajalla 1.14,4 Yhdysvaltain uimarien ottaessa kolmoisvoiton. == Lähteet == Luokka:Yhdysvaltalaiset uimarit Luokka:Yhdysvaltalaiset olympiamitalistit Luokka:Vuonna 1939 syntyneet Luokka:Elävät henkilöt
Öljyntorjunta

Öljyntorjunta tarkoittaa yrityksiä ehkäistä öljyonnettomuuksia ja poistaa ympäristöön ja eläimiin levinnyt öljyjäte tai muuten estää öljyn leviäminen. Se on osa vahingontorjuntaa. Öljyvahinko saattaa tapahtua maalla tai vesistössä, kun autosta, veneestä tai laivasta vuotaa polttoainetta luontoon, tai kun öljyä kuljettava alus joutuu onnettomuuteen. Ympäristöön joutunut öljy myös aiheuttaa haittaa sekä luonnolle että eläimille. == Öljyntorjunta merialueella == pienoiskuva|Harjoja öljyn keräystä varten öljyntorjunta- aluksessa. Meressä öljyn leviämistä voidaan ohjata öljypuomeilla. Sen jälkeen öljyä voidaan poistaa hajottamalla sitä kemiallisesti, polttamalla sitä tai keräämällä mekaanisesti. Kerääminen tapahtuu esimerkiksi harjojen, lapioiden ja äyskäreiden avulla. == Katso myös == * Öljyjätemaksu * Öljysuojarahasto == Lähteet == *
Eva-Maria ten Elsen

Eva-Maria ten Elsen (s. 14. syyskuuta 1937 Altenburg, Saksa) on Saksan demokraattista tasavaltaa edustanut kilpauimari. Hän menestyi 1950-luvulla rinta- ja sekauinnissa. Ten Elsen saavutti Melbournen olympialaisissa 1956 Itä- ja Länsi-Saksan yhteisjoukkueen edustajana pronssia 200 metrin rintauinnissa ajalla 2.55,1. Hän hävisi länsisaksalaiselle Ursula Happelle 2,0 sekuntia ja unkarilaiselle Éva Székelylle 0,3 sekuntia. Hän voitti Itä-Saksan mestaruuksia vuodesta 1952 alkaen. == Lähteet == Luokka:Itäsaksalaiset uimarit Luokka:Itäsaksalaiset olympiamitalistit Luokka:Vuonna 1937 syntyneet Luokka:Elävät henkilöt
Kimiko Hirata

Kimiko Hirata (; s. 1970 Kumamoto, Japani) on japanilainen ilmastoaktivisti, joka pyrkii vähentämään fossiilisten polttoaineiden, etenkin kivihiilen, käyttöä Japanissa. Hirata työskenteli kustannusyhtiössä 1990-luvulle asti. Silloin hän luki Al Goren kirjan Maapallo vaakakupissa ja ryhtyi ilmastoaktivistiksi. Hän osallistui vuoden 1997 Kioton ilmastokokoukseen ja perusti kansalaisjärjestön Kiko Network. Hän verkostoitui muiden maiden kansalaisjärjestöjen kanssa. Vuoteen 2021 mennessä Hiratan työ oli johtanut siihen, että Japani oli luopunut 17 hiilivoimalan rakennussuunnitelmista. Hiratan väitöskirja ilmastonmuutoksesta ja politiikasta hyväksyttiin Wasedan yliopistossa vuonna 2019, ja hänestä tuli yhteiskuntatieteen tohtori. Hiratalle myönnettiin Goldman-ympäristöpalkinto vuonna 2021. BBC valitsi Hiratan vuonna 2022 sadan vaikutusvaltaisen ja innostavan naisen listalle 100 Women. == Lähteet == Luokka:Japanilaiset tieteilijät Luokka:Ilmastoaktivistit Luokka:Vuonna 1970 syntyneet Luokka:Elävät henkilöt
AMADE

L’Association mondiale des amis de l’enfance (AMADE) on monacolainen hyväntekeväisyysjärjestö, jonka ruhtinatar Grace perusti vuonna 1963. Amade on itsenäinen ja yleishyödyllinen kansalaisjärjestö. Amade perustettiin aikoinaan tukemaan erityisesti lasten kehitystä ympäri maailmaa. Sen toiminta on kuitenkin laajentunut, ja se tukee monien alikehittyneiden paikallisyhteisöiden arkea. Amadella on viisi osaohjelmaa. Niistä esimerkiksi Dignity for Women pyrkii mahdollistamaan kuukautishygieniaa naisille ja tytöille sekä tarjoaa lääketieteellistä ja psykologista tukea seksuaalisen hyväksikäytön ja väkivallan uhreille. Civil Status for All puolestaan pyrkii mahdollistamaan kaikille lapsille syntymätodistuksen, joka takaisi samalla pääsyn terveydenhuoltoon ja koulutukseen. == Lähteet == == Aiheesta muualla == *Amaden kotisivut Luokka:Monaco Luokka:Hyväntekeväisyysjärjestöt Luokka:Kansalaisjärjestöt
Velmariri Bambari

Velmariri Bambari (s. 1980) on indonesialainen aktivisti, joka puolustaa Sulawesin keskiosissa asuvia seksuaalisen väkivallan uhreja. Noilla alueilla perinteen mukaan rangaistaan kylän mainetta pilanneita ihmisiä, ja rangaistus on ulotettu paitsi seksirikollisiin myös heidän uhreihinsa. BBC valitsi Bambarin vuonna 2022 sadan vaikutusvaltaisen ja innostavan naisen listalle 100 Women. == Lähteet == Luokka:Indonesialaiset henkilöt Luokka:Aktivistit Luokka:Vuonna 1980 syntyneet Luokka:Elävät henkilöt
Tarana Burke

Tarana Burke (s. 12. syyskuuta 1973) on yhdysvaltalainen aktivisti ja Me Too -kampanjan perustaja.. Työssään nuorisotyöntekijänä Burke on erityisesti tukenut värillisiä nuoria.Hän on perustanut nuorisojärjestö Just Be Inc.:n, joka aloitti vuonna 2007 seksuaalista ahdistelua vastustavan Me Too -kampanjan (me too = minäkin), joka levisi lokakuussa 2017 maailmanlaajuiseksi someilmiöksi. TIME-lehti valitsi Burken vuoden henkilöksi vuonna 2017. BBC valitsi Burken vuonna 2022 sadan vaikutusvaltaisen ja innostavan naisen listalle 100 Women. == Lähteet == Luokka:Yhdysvaltalaiset henkilöt Luokka:Aktivistit Luokka:Vuonna 1973 syntyneet Luokka:Elävät henkilöt